*Қазақстан Республикасы*

*Ақпарат және коммуникациялар министрлігі*

*Ақпарат комитетінің*

*2017 жылғы « » \_\_\_\_\_\_\_\_\_\_\_\_*

*№ \_\_\_\_\_\_\_\_\_\_\_\_\_\_\_\_\_\_\_*

*хатына қосымша*

**Жоба**

**«Қазақстанның 100 жаңа есімі»**

**жобасының тұжырымдамасы**

**Тұжырымдама** Қазақстан Республикасының Президенті   
Н.Ә. Назарбаевтың Болашаққа бағдар: рухани жаңғыру» атты бағдарламалық мақаласы негізінде «Қазақстанның 100 жаңа есімі» жобасының негізгі бағыттарын, мақсаттарын, міндеттерін және іске асыру тетіктерін қамтиды.

**Жобаның негізгі мақсаты** – Тәуелсіздік жылдарында қазіргі Қазақстанның дамуына белгілі бір деңгейде үлес қосқан тұлғалардың нақты тарихынан үлгі ретінде қоғамда жетістікке жету, меритократия қағидаттары, бәсекеге қабілеттілік, прагматизмге бас ұружәне білім идеяларын танымал ету және ақпараттық ілгерілету арқылы қоғамдық сананы жаңғырту.

**Негізгі міндеттері:**

➢ қазіргі Қазақстанды, елдің түрлі салаларындағы табыстары мен жетістіктерін бейнелейтін еліміздегі 100 жаңа есімді қалыптастыру;

➢ түрлі салада жетістікке жеткен, еліміздің қарқынды дамуына және жалпы мемлекеттік міндеттерді шешуге ықпал еткен замандастарымыздың шынайы оқиғаларын ел арасында имидждік және ақпараттық ілгерілету.

«Қазақстанның 100 жаңа есімі» жобасы (бұдан әрі – жоба) «Рухани жаңғыру: қоғамдық сананы жаңғырту бағдарламасының құрамдас бөлігі болып табылады.

**Нысаналы аудитория:** Қазақстан Республикасының халқы.

**ТҰЖЫРЫМДАМАНЫҢ НЕГІЗГІ БАҒЫТТАРЫ:**

**1. Жобаны ұлттық деңгейде одан әрі іске асыру тәсілдемелерін қалыптастыру:**

1.1. Жұмыс тобының отырысы және оның қызметін жоспарлау;

1.2. Кандидаттарды іріктеу рәсімі;

1.3.  «Қазақстанның 100 жаңа есімі» кандидатураларын бекіту;

1.4. Жоба қатысушыларымен кеңес беру жұмыстары.

**2. Жаңа мультимедиялық алаң құру**

2.1. «El.kz» порталында «100 сәтті оқиға» арнайы жобасының ашылуы.

2.2. Әлеуметтік желілерде Жобаны ілгерілету және тиімді іске асыру, кандидатураларды антологияға қосу жөнінде блогерлік бастамаларына талдау жасау жөніндегі іс-шаралардың әлеуметтік-медиялық пулын әзірлеу және іске қосу.

2.3. «Қазақстанның 100 жаңа есімі. Ұлттың алтын қоры» антологиясын әлеуметтік маңызды әдебиеттер тізбесіне енгізу.

**3. «Қазақстанның 100 жаңа есімі» атты Жобаны имидждік ілгерілету**

3.1. Қоғамдық-саяси ілгерілету;

3.2. Ақпараттық сүйемелдеу.

**4. Жобаны ақпараттық сүйемелдеу**

**5. Жобаны әкімшілендіру**

**Аталған жұмыс** төмендегідей ерекше қасиеттері бар замандастардың бейнесін қоғамдық санада қалыптастыруға **бағытталған:**

➢ жалпымемлекеттік міндеттер кешенін шешуге **белсене** қатысу;

➢ өз саласында қызметіне қол **жеткізу**;

➢ еліміздің имиджін көтеруге бағытталған өз жұмыс **нәтижелері**;

➢ еңбекке бас ұруды, өз мамандығына деген адалдығын, ұлттың адамгершілік және рухани жаңаруын, патриотизм мен туған жерге деген адалдығын қалыптастыру және қамтамасыз ету бойынша **қоғамдық-саяси және еңбек қызметі**;

➢ Қазақстан Республикасының Тәуелсіздігін қалыптастыруға және оның **нығаюына қатысу;**

➢ өз саласындағы **жаңа ашулар** және қазіргі Қазақстанның дамуына қосқан нақты үлесі;

➢ **қайырымдылық қызмет және меценаттық;**

➢ қоғамдық келісім мен ұлттық бірлікті нығайту ісіне қол жеткізу,

➢ қазақстандықтардың Отаны үшін **ерлігі;** өзінің және асыранды балаларын нағыз патриот етіп тәрбиелеген отбасылар.

**1. «ҚАЗАҚСТАННЫҢ 100 ЖАҢА ЕСІМІН» ҰЛТТЫҚ ДЕҢГЕЙДЕ ҚАЛЫПТАСТЫРУ**

**1.1. Жоба  кандидаттарын іріктеу жөніндегі жұмыс топтарының отырыстары.**

Бірінші отырыстың барысында Жұмыс тобының мүшелері жобаның негізгі мақсаттарымен және міндеттерімен, сондай-ақ жұмыс тобының жұмыс істеу тетіктерімен және жұмыс кестесімен таныстырылады. Жұмыс тобының мүшелері (жауаптылар - ОМО, қоғамдық ұйымдардың өкілдері) қоғамдағы әртүрлі салалар өкілдерінің арасынан іріктеу үшін кандидаттарды ұсынады (саяси және қоғамдық, оның ішінде халықаралық, экономикалық және әлеуметтік, білім, ғылым және техника, спорт, әдебиет және өнер, әскери және құқық қорғау органдары).

**1.2. Кандидаттарды іріктеу рәсімі.**

Орталық және өңірлік деңгейде ел өмірінің түрлі салаларында белгілі бір үлесін қосып жүрген кандидаттарды анықтау және іріктеу келесілердің ұсыныстардың:

– кандидаттардан;

– облыстар мен Астана және Алматы қалаларының әкімдіктерінен;

– жұмыс тобының мүшелерінен;

– Қазақстан халқы Ассамблеясынан;

– жетекші саяси партиялардан;

– сарапшы қауымдастықтар мен қоғамдық бірлестіктерден;

– үшінші жақтың қатысуымен жүзеге асырылады.

**1.2.1. Қазақстанның түрлі саладағы өміріне үлес қосқан тұлғаларды іздеу және іріктеу:**

* Қазақстанның қоғамдық-саяси және халықаралық өміріне үлес қосқандар;
* Қазақстанның әлеуметтік-экономикалық өміріне үлес қосқандар
* білім, ғылым және техника саласына үлес қосқандар;
* денсаулық сақтау саласына үлес қосқандар;
* мәдениет, әдебиет және өнер саласына үлес қосқандар;
* әскери және құқық қорғау саласында көзге түскендер;
* әлеуметтік өмірде жетістікке жеткендер *(үлгілі отағасы, ерекше күш-жігер танытқан мүмкіндігі шектеулі адамдар және т.б.).*

Ұлттық деңгейде өмірдің түрлі саласында үлес қосқан «Қазақстанның 100 жаңа есімі» жобасының кандидаттарын іріктеу критерийлері

«Қазақстанның 100 жаңа есімі» жобасының ұлттық деңгейі үшін кандидаттарды іріктеу барлық кандидаттарға міндетті жалпы критерийлер мен іс-әрекет саласы бойынша бір немесе бірнеше арнайы критерийлерге сәйкес жүзеге асады.

**Жалпы критерийлер:**

* Қазақстан Республикасының азаматтығы;
* 20 және 50 жас аралығындағы, этникалық, гендерлік тиістілігіне, мүліктік және білім жағдайына қарамастан;
* Сотталмағандық;
* Құқық бұзушылықтың болмауы;
* Әлеуметтік пайдалы әрекеттердің белгілі деңгейінің болуы;
* Жетістіктердің оң динамикасы;
* Еңбекке бас ұруды, өз мамандығына деген адалдығын, ұлттың адамгершілік және рухани жаңаруын, патриотизм мен туған жерге деген адалдығын қалыптастыру және қамтамасыз ету бойынша қоғамдық-саяси немесе еңбек қызметі.

**Арнайы критерийлер**:

• **Қазақстанның қоғамдық-саяси және халықаралық өміріне үлес қосқан кандидаттар үшін:**

- жалпымемлекеттік міндеттер кешенін шешуге белсене қатысу;

- кандидат қызметінің мақсаттары мен міндеттерінің Қазақстан Республикасының мемлекеттік саясаты бағыттарына сәйкестігі;

- кандидаттардың әрекеттері туралы қоғамдық пікір көшбасшылары мен жалпы қоғамнан оң пікірлердің болуы;

- елдің имиджін ілгерілетуге бағытталған жұмыс нәтижелерінің болуы;

- Қазақстан Республикасының Тәуелсіздігін қалыптастыруға және оның нығаюына қатысу;

- қазіргі Қазақстанның дамуына қосқан нақты үлесі және өзінің іс-әрекет саласында жаңалықтары;

- қоғамдық келісім және ұлттық бірлікті нығайтудағы жетістіктер;

- оң қоғамдық реноме, кандидаттың оқиғасы түрлі деңгейдегі БАҚ-тардың ақпараттық себебі болуы;

• **Қазақстанның әлеуметтік-экономикалық өміріне үлес қосқан кандидаттар үшін:**

- әлеуметтік-экономикалық міндеттер кешенін шешуге белсене қатысу;

- әлеуметтік-экономикалық салада инновациялық ашулар және қазіргі Қазақстанның экономикалық дамуына нақты үлес;

- әлеуметтік-экономикалық салада авторлық бизнес жобалардың болуы және олардың тәжірибесін республикалық және халықаралық деңгейлерде қолдану;

- Қазақстанның атын шет елдерде үлгерілетуге, жалпы мемлекеттің дамуына ықпалын тигізген жобаны іске асыру;

* **Білім беру, ғылым және техника саласына үлес қосқан кандидаттар үшін:**

- кәсіби жұмысында инновациялық технологияларды қолдану;

- өз жаңа шығарылымдарының немесе бағдарламаларының бар болуы және оларды іске асыру мен практикалық қолдануы;

- білім беру, ғылым және техника саласында жаңа ашылулар және қазіргі Қазақстанның дамуына нақты үлес қосқан;

* **Денсаулық сақтау саласына** **үлес қосқан кандидаттар үшін:**

- кәсіби жұмысында инновациялық технологияларды қолдану;

- өз жаңа шығарылымдарының немесе бағдарламаларының бар болуы және оларды іске асыру мен практикалық қолдануы;

- өз қызмет саласында жаңа ашылулар және қазіргі Қазақстанның дамуына нақты үлес қосқан;

* **Мәдениет, әдебиет және өнер саласына үлес қосқан кандидаттар үшін:**

- мәдениет, әдебиет және өнер саласында жаңа ашылулар және қазіргі Қазақстанның дамуына нақты үлес қосқан;

- Қазақстанның шетелдегі ілгерілетуіне үлес қосқан;

• **әскери және құқық қорғау салаларында ерекшеленген кандидаттар үшін:**

- жоғарғы дәрежелі әлеуметтік-пайдалы әрекеттердің бар болуы;

- Отан үшін ерен еңбегі;

• **әлеуметтік өмірде жетістіктерге** **қол жеткізген кандидаттар үшін** (үлгілі отағасы, күш-жігер танытқан мүмкіндіктері шектеулі азаматтар және т.б.):

- өз қызмет саласында жаңа ашылулар және қазіргі Қазақстанның дамуына нақты үлес қосқан;

- **қайырымдылық және меценаттық;**

- Отан үшін ерен еңбегі; елінің нағыз ұлтжанды азаматы етіп туған және асырап алған балаларды тәрбиелеген.

МАҢЫЗДЫ! Іріктеу барысында мыналарды назарда ұстау қажет:

– жетістікке жету оқиғасының ерекшелігі (оның ішінде драматизм және бірегейлік);

– жетістіктің Қазақстан Тәуелсіздігі кезеңімен байланысы;

– кандидаттардың жасы 20-50 аралығында болу;

– өңірлік әртүрлілік (оның ішінде республикалық деңгейдегі қалалардан - 20, облыстардан - 80);

– кандидаттардың жалпы санының этникалық әртүрлілігі (Қазақстан Республикасы халқының этникалық құрамын тепе-тең көрсету);

– жыныстық құрамының әртүрлілігі (Қазақстан Республикасы халқының гендерлік құрамын тепе-тең сақтау).

Бұл нақты адамдардың шынайы да нақты оқиғалары болуы шарт. Олар деректі фильмдердің кейіпкерлері болу арқылы халыққа үлгі беретін адамдар болуы қажет.

Іріктеу қорытындысы бойынша кандидаттың өмірі туралы негізгі мәліметтерді, сондай-ақ Қазақстанның дамуына қосқан үлесі туралы расталған және тексеріліп анықталған мәліметтерді қоса алғанда, **бірыңғай бекітілген нысан** бойынша оның **жеке картасы жасалатын** болады.

**1.2.2. сараптау комиссиясының әрбір кандидаттың Қазақстанның дамуына қосқан нақты үлесін бағалауы, сараптауы** (бекітілген өлшемдер мен индикаторларға сәйкес).

Аталған әрбір кандидаттың мемлекет өмірінің түрлі салаларының дамуына қосқан үлесін растайтын деректері сараптамалық топпен жүзеге асырылады,

Дәлелдеу базасы ретінде БАҚ-дағы материалдар, статистикалық және өзге де деректер ұсынылады.

Басты қағида – кандидат туралы ақпарат тексерілген және анықталған болуы тиіс.

Соңғы тексеру кезеңі ІІМ мен Бас прокуратурасының арнайы есептерін тексеру болып табылады.

Сараптау тобының бағалауы және сараптамасының қорытындысы бойынша кандидатқа қатысты кандидаттың сипаттамасымен бірге мотивациялық қорытынды жасалады:

- орталық тізімге;

- өңірлік тізімге;

- резервке.

**1.2.3.** Сценарийлер әзірлеу және ақпараттық жұмыстарды жүргізуде негіз ретінде **«100 сәтті оқиғаны» жазу** (жауаптылар - АКМ ОжЖАО).

«100 сәтті оқиға» кандидаттардың ең жақсы қасиеттерін, болашақта пайдасы бар, Қазақстанның дамуына қосқан үлестерін басты назарға ала отырып, публицистикалық көркемөнер нысанында жазылады.

Сюжет бойынша оқиға келешекте RR кампаниясының кандидаттарды ілгерілетуі үшін драмалық болуы қажет және сценарийлер әзірлеуге, кандидаттардың интервьюіне, «100 жаңа есім. Ұлттың алтын қоры» антологиясына материалдарды құрастыруда негіз болуы тиіс.

Аталған жұмысқа БАҚ өкілдерінің баспа және электрондық жүргізуші журналистері, сценарийшілер, драматургтер, жазушылар тартылу қажет.

Кандидаттарды шығарған мемлекеттік органдар және құрылымдар орындаушылар болып табылады. Жетістік оқиғаларын жинақтау және соңғы өңдеу Ақпарат және коммуникациялар министрлігімен жүзеге асырылады.

**1.3. «Қазақстанның 100 жаңа есімі» кандидатураларын бекіту**

«Қазақстанның 100 жаңа есімінің» тізімін құрастыру (жауапты жұмыс тобы) және  el.kz. порталында 100 сәтті оқиғаларды орналастыру.

«Қазақстанның 100 жаңа есімі» кандидатураларының бекітілуі жұмыс тобының отырысында сараптау тобының сараптама және бағалау қорытындысы бойынша іске асырылады.

Сараптау тобының мотивациялық қорытындысы негізінде кандидатқа қатысты қосу **туралы шешім қабылданады**:

- **орталық тізімге;**

- **өңірлік тізімге;**

- **резервке.**

**1.4. Жоба қатысушыларымен жұмыс жүргізу.**

Осы кезеңде кандидаттарды шығарған мемлекеттік органдар және құрылымдар, іріктелген кандидаттармен диалог құруды қамтамасыз етеді *(жауапты ОМО, ЖАО).*

Дайындық жұмыстарын қосады:

- жоба қатысушыларының имиджімен жұмыс;

- психологиялық дайындық, сөйлеу техникасы және т.б.

Сонымен қатар, жоба қатысушыларының дағдыларына және таланттарына, сондай-ақ қызмет саласына сәйкес, мамандандырылған жоба шеңберінде ілгерілету үшін қатысушыларды өзара бөлуді қарастыру ұсынылады.

**Кандидаттарды ұсынған мемлекеттік органдар** және құрылымдар жұмыс тобымен бірлесіп, жоба қатысушыларының әрқайсысына «Қазақстанның 100 жаңа есімі» бойынша ақпараттық-**имиджді және қоғамдық-саясатты ілгерілетуге бағытталған жеке бағдарлама дайындайды.**

**2. Жаңа мультимедиялық алаңның құрылуы**

Бұл кезең маңыздылардың бірі болып саналады.

Бұл кезеңде жаңа тұлғалардың бейнелерін халық арасында тез арада ілгерілетуді қамтамасыз ету қажет. Бұл кезең олардың имидждік іс-шараларында, танымал ток-шоу, әлеуметтік акциялар, маңызды қоғамдық-саяси, мәдени-көпшілік шараларға қатысуы арқылы іске асырылады (форумдар, конференциялар, «дөңгелек үстелдер», семинарлар, марафондар, фестивальдар және т.б.).

Бұл ретте олардың қызметтері тек Қазақстан Республикасының аумағында шектеліп қалмауы тиіс, оларды шетелде ілгерілетуді ұйымдастыру қажет (атап айтқанда, мәдениет және өнер қайраткерлері , ғалымдар, бейінді сарапшылар).

**2.1. «El.kz» порталында «100 сәтті оқиға» арнайы жобасының ашылуы**

– «100 сәтті оқиға» жобасының «El.kz» порталында ашылуы (жауап. АКМ);

– порталды контенттік толтыру және ілгерілету (жауап. АКМ, ОМО және ЖАО).

**2.2. «100 жаңа есім. Ұлттың алтын қоры» антологиясын әлеуметтік маңызды әдебиеттер тізбесіне енгізу**

– «100 жаңа есім. Ұлттың алтын қоры» антологиясын әзірлеу және «Қазақстанның 100 жаңа есімін» порталға орналастыру (жауап. АКМ,МСМ).

**3.Елдің әртүрлі алаңдарында**

**«Қазақстанның 100 жаңа есімін» имидждік ілгерілету.**

«Қазақстанның 100 жаңа есімі» жоба қатысушысының ерекшелігі, оның қызмет саласы және тұлғалық деректерін ескере отырып, ақпараттық-имидждік және қоғамдық-саяси ілгерілету бойынша жеке бағдарлама жасалады.

**3.1. Қоғамдық-саяси ілгерілету**

– жоба кейіпкерлерінің қатысуымен түрлі форматтағы шаралар қатарын әзірлеу *(жауапты әкімдік, ОМО басқармасы, ҚХА, ҮЕҰ және «Қоғамдық келісім» РММ және КММ хатшылықтары ).*

«Қазақстанның 100 жаңа есімі» жоба қатысушыларын **маңызды ауқымды қоғамдық іс-шараларына қатынастыру** *( ҚХА* *республикалық және өңірлік сессиясы, ҚХА* *кеңестері, фестивальдар, ғылыми конференциялар, дөңгелек үстелдер, әлеуметтік акциялар, әлеуметтік-экономикалық жобалар*).

- 100 сәтті оқиғаларды ілгерілетуде түрлі «нақты» **әлеуметтік және мәдени жобаларды іске асыру:**

* «Табысты адамдар мектебі» аясында 100 жаңа тұлғаны мақсатты аудиториямен кездестіру;
* «Туған жер»;
* «Жаһандық әлемдегі қазіргі Қазақстан мәдениеті»;
* «Қазақстанның сакралды географиясы»;
* «Пікірлестер бір арнада»;
* «100 жаңа есім – жетістіктің дамуы»;
* «Жетістік рейтингісі»;
* «100+» жаңа толқыны;
* «Көшбасшы бол».

- Мемлекеттік органдар, мәслихаттар және т.б. жанындағы құрылған қоғамдық кеңестерге және консультациялық-кеңесші органдарға жобаның тиісті қатысушыларын қосу *(жауапты.ОМО, ЖАО)*

- жоба қатысушыларының жоба қатысушысының ерекшелігіне сәйкес, республикалық, өңірлік және салалық деңгейдегі халықтың атаулы және мақсатты топтарымен кездесулерін ұйымдастыру *(жауапты ОМО, ЖАО);*

- Жоба қатысушыларын қайырымдылық шараларға, балалар үйлеріндегі кездесулерге, түрлі табиғи апаттарда көмек ұйымдастыру шараларына қатыстыру *(әкімшілік, ОМО басқармалары, ҚХА, Қоғамдық келісім РММ және КММ хатшылықтары);*

- Жоғары, орта, арнайы және жалпы білім беретін оқу орындарында Жобаның қатысушыларымен кездесулер өткізу *(әкімшілік, ОМО басқармалары, ҚХА, Қоғамдық келісім РММ және КММ хатшылықтары);*

- Тұлғалық өсу, болашақ мамандық таңдауға жәрдемдесу, табысты тәжірибені жас ұрпаққа тарату үшін қала және ауыл мектеп оқушылары үшін «Қазақстанның 100 жаңа есімімен» ашық мастер-класстар өткізу *(жауапты АҚМ, БҒМ, ЖБО);*

- Кіші және орта кәсіпкерлікте белгілі табысқа қол жеткізген, түрлі бизнес-форумдардағы бизнес жобаларда және стартап идеяларды іске асыруда, кәсібін енді бастаған кәсіпкерлермен кездесуде тәжірибесі бар «100 жаңа есім» жобасының қатысушыларын тарту. *( жауапты «Атамекен АЭС», ҮЕҰ, ОМО)*

- «Астана ЭКСПО - 2017» жобасының халықаралық мамандандырылған көрмесінің аясында өткізілген іс-шараларға  «100 жаңа есім» жобасының қатысушыларын тарту.

**3.2. Ақпараттық ілгерілету**

**Республикалық телеарналар эфирінде:**

**2017 жылы:**

– Қазақстанның табысты азаматтары жайлы «100 жаңа есім» туралы деректі фильмдер циклын шығаруды ұйымдастыру және орналастыру.

– Қазақстанның табысты азаматтары жайлы «100 жаңа есім» жобасы туралы бағдарламалар циклын шығаруды ұйымдастыру және орналастыру.

– Қазақстанның заманауи табысты азаматтары, олардың елдің дамуына қосқан үлесі жайлы радиобағдарламаларды шығаруды ұйымдастыру және орналастыру.

**2018 және 2019 жж.**

– «100 жаңа есім» – 100 бейнеролик,

– «100 жаңа есім» аясында бағдарламаларды шығаруды ұйымдастыру және орналастыру.

– «100 жаңа есім» аясында 4 сериялы деректі фильмдер циклын шығаруды ұйымдастыру және орналастыру.

– «100 жаңа есім» бағыты бойынша арнайы деректі фильмді шығаруды ұйымдастыру және орналастыру.

– қатысушылардың оқиғасын көркем фильмдерді шығаруда пайдалану (МСМ).

**Интернет-ресурстарда:**

* Қатысушылардың елдің ақпараттық кеңістігіндегі қоғамдық-саяси және әлеуметтік маңызды мәселелеріне тарта отырып, жоба қатысушыларын қоғамдық пікірдің көшбасшыларына айналдыру және жобаның тиісті қатысушыларын әлеуметтік желілерде ілгерілету *(АКМ, ЖСК, Ішкі саясат басқармасы):*
* вирустық роликтерді жасау және тарату;
* флеш-ойындар дайындау;
* Facebook, ВKонтакте желілерінде қауымдастықтар құру және жүргізу.
* арнайы айдарларды ашу;
* Қазақстандағы 100 жаңа тұлғаларымен сәтті оқиғалар туралы, мектеп оқушылары, жоғары оқу орындарының және Қазақстан колледждерінің студенттерінің тұлғалық өсуі бойынша мотивациялық сөздері бар онлайн вебинарлар өткізу (*Жауапты АКМ, БҒМ, ЖАО);*

- ауқымды аудиториясы бар «100 жаңа есімді» интерактивті қарым-қатынаспен қамтамасыз ету;

- аймақтарды онлайн-трансляциямен қамтамасыз ете отырып, «Орталық коммуникациялар қызметі» РММ базасында сайыстың 5-6 жеңімпаздарының сөйлеуімен ***«TEDx Talks»***зияткерлік конференциясын өткізу.

**«Ерекше қазақстандықтар»** – әлеуметтік жобасы табысты адамдардың еңбек жолын насихаттайды. Ол жалпыға ортақ еңбек қоғамын құру туралы идеяны іске асыруды насихаттайды;

**«Бизнес story» –** Қазақстандық кәсіпкерлер туралы жоба. Бизнесті дамытуға, өз ісін ашуға ұмтылыс білдірген адамдар.

**«100 сәтті оқиға»** – қоғамда іс-әрекеттері резонанс тудырған бағдарламалардың кейіпкерлері;

• «Заман қаһармандары» – ел азаматтарының, сарбаздар, қарапайым полиция қызметкерлері, Отан қорғаушылардың тарихы;

**Баспа БАҚ:**

* Республикалық газеттерде қазіргі қазақстандықтарға ісімен, өмірі, шығармашылығымен үлгі боларлық «**100 жаңа есім» жобасына бағытталған «100 жаңа есім», «100 сәтті оқиға», «100 есімді ата»,** «100 жаңа есім – жанымызда» секілді жаңа айдарларды ашу;
* Қоғамдық өмірдің түрлі саласында табысқа қол жеткізген көрнекті замандастарымыздың мерзімді басылымдарда тұрақты түрде тақырыптық сұхбаттарын жариялау.

**4. АҚПАРАТТЫҚ СҮЙЕМЕЛДЕУ**

«Қазақстанның 100 жаңа есімі» жобасын ақпараттық сүйемелдеу Бірыңғай республикалық медиа-жоспар аясында жоба ерекшелігін ескере отырып іске асырылады.

**5. ЖОБАНЫ ӘКІМШІЛЕНДІРУ**

Жобаны әкімшілендіру «Қазақстанның 100 жаңа есімі» жобасы жобалық жоспарлау негізінде іске асырылады.

Іске асырудың негізгі тетігі ретінде жобалық басқару әдісі негізге алынады.

Қазақстан Республикасы Ақпарат және коммуникациялар министрлігі Қазақстан халқы Ассамблеясының хатшылымен бірге құрылған **Жұмыс тобы** мен **Басқарма кеңесі** негізгі жұмысшы органының жобасы болып табылады.

Ақпарат және коммуникациялар министрлігі «Қоғамдық келісім» РММ-мен бірге Жұмыс **тобының хатшылығы** – «Қазақстанның 100 жаңа есімі» жобасының жетекшісінің қызметін тиісті вице-министрмен бекітілуін қамтамасыз етеді, сондай-ақ жұмыс тобының жобалық хатшылық кеңсесінің құрамындағы жұмысқа 3 білікті маманды анықтайды.

Сондай-ақ, беделді қоғам және ғылым қайраткерлері, Қазақстан халқы Ассамблеясының, саяси партиялардың, үкіметтік емес ұйымдардың өкілдері, жетекші мамандар мен сарапшылардан тұратын «Қазақстанның 100 жаңа есімі» жобасының **Сарапшылар кеңесі құрылады.**

Сарапшылар кеңесінің негізгі міндеттері болып:

- сараптау тобының әрбір кандидаттың Қазақстанның дамуына қосқан үлесін сараптау және бағалау;

- кандидаттарды орталық, өңірлік тізімге және резервке қосу туралы ұсынымдарымен кандидаттарға қатысты мотивациялық қорытындыларды дайындау;

- «Қазақстанның 100 жаңа есімі» жобасы аясында жобаларды жүзеге асыру бойынша тиімді диалог алаңын құру, талқылаулар мен ұсыныстарды дайындау;

- «Қазақстанның 100 жаңа есімі» жобасының іске асырылуына іскерлік, ғылыми және сараптамалық ортаның жалпылай жұртын және халқын тарту;

- «Қазақстанның 100 жаңа есімі» жобасын іске асыруда қоғамдық мониторинг пен қорытындыны бағалау мен «кері байланыс» бойынша жұмыстарды іске асыру.

**Облыстардың, Астана және Алматы қалаларының әкімдері:**

* әкімнің тиісті орынбасарына «Қазақстанның 100 жаңа есімі» жобасының өңірдегі жетекшісі функциясын бекітеді;
* «Қазақстанның 100 жаңа есімі» жобасын ілгерілету әрі орталық және жергілікті атқарушы органдармен жұмысты үйлестіру үшін өңірлік Жобалық кеңселерді құрады;
* кеңсе жетекшісінің, бас менеджердің және «Қазақстанның 100 жаңа есімі» жобасы әкімшісінің кандидатураларын айқындайды;
* Мәдениет және өнер қайраткерлері, мәслихат депутаттары, Қазақстан халқы Ассамблеясының, саяси партиялар, үкіметтік емес ұйымдар өкілдері, қоғамдық пікір көшбасшылары (жазушылар, блогерлер, беделді журналистер және т.б.), сарапшылар және білім беру, тарих, мәдениет саласының ғалымдары «Қазақстанның 100 жаңа есімі» жобасының өңірлік сарапшылық кеңесін қалыптастырады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_